אירוויזיון 1993

אירוויזיון 1993 היתה תחרות האירוויזיון ה-38, ונערכה ב-15 במאי 1993 במילסטריט שבאירלנד, עם המנחה האירית פינולה סוויני. מילסטריט היא עיירה קטנה עם פחות מאלפיים תושבים, והיא העיירה הקטנה ביותר שאירחה את תחרות השירים האירופאית, מתוך גישה יצירתית להרחבת אופקים תרבותית.

זו הייתה התחרות האחרונה שתוצאות ההצבעה בה נמסרו באמצעות שיחות טלפון.

לראשונה, מסיבות פוליטיות, אופשר למדינות מזרח אירופה להשתתף בתחרות. ב-3 באפריל 1993 נערך בלובליאנה, בירת סלובניה, משדר טלוויזיוני בו 7 המדינות החדשות: אסטוניה, קרואטיה, הונגריה, סלובקיה, רומניה, סלובניה ובוסניה-הרצגובינה, הציגו את שירן לתחרות. בתום הצבעה צמודה נבחרו להשתתף בתחרות קרואטיה, בוסניה-הרצגובינה וסלובניה. כך התווספו ל22 המדינות משנה שעברה עוד 3 מדינות והערב כלל 25 שירים ממדינות אירופה.

בתחרות עצמה נרשמו מספר נציגויות עבר, כמו טומי סיבאך מדנמרק (השתתף בשנים 1979 ו-1981), קטרי הלנה מפינלנד (השתתפה ב-1979) וטוני וגאס מאוסטריה שזו השתתפותו השנייה ברצף (ייצג את אוסטריה גם באירוויזיון 1992).

את ישראל נבחרו לייצג להקת שירו, עם השיר "שירו". השיר הגיע למקום ה-24 עם 4 נקודות: 3 נקודות מפורטוגל ו-1 מצרפת.

בנוסף זו הייתה השתתפותה האחרונה של אחת ממייסדות האירוויזיון, לוקסמבורג, שפרשה כיוון שהפסיקה את חברותה באיגוד השידור האירופאי ובכך איבדה את הזכות להשתתף בתחרות.
לוקסמבורג חזרה לתחרות שוב באירוויזיון 2023.

השירים המשתתפים
 סדר מדינה שפה שם המבצע שם השיר תרגום מיקום ניקוד1 איטליהאיטלקיתאנריקו רוג'ריSole d'Europaשמש אירופה12452 טורקיהטורקיתבוראק איידוסEsmer yarimשחרחורת יקירתי21103 גרמניהגרמניתמינשנר פרייהייטViel zu weitרחוק מידי18184 שווייץצרפתיתאנני קוטוןMoi, tout simplementפשוט מאוד אני31485 דנמרקדניתטומי סיבאך ולהקתוUnder stjernerne på himlenתחת כוכבי השמיים2296 יווןיווניתקטי גרבי Ελλάδα, χώρα του φωτός (Ellatha, hora tu fotos)יוון, ארץ האור9647 בלגיההולנדיתברברה דקסIemand als jijמישהו כמוך2538 מלטהאנגליתויליאם מנגיוןThis timeהזמן הזה8699 איסלנדאיסלנדיתאינגהÞá veistu svariðאז תדע את התשובה134210 אוסטריהגרמניתטוני וגאסMaria Magdalenaמריה מגדלנה143211 פורטוגלפורטוגזיתאנבלהA cidade (até ser dia)העיר (עד עלות השחר)106012 צרפתצרפתית וקורסיקאיתפטריק פיוריMama Corsicaמאמא קורסיקה412113 שוודיהשוודיתארווינגרנהEloiseאלואיז78914 אירלנדאנגליתניב קבאנהIn Your Eyesבעינייך118715 לוקסמבורגצרפתית ולוקסמבורגיתמודרן טיימסDonne-moi une chanceתן לי סיכוי201116 סלובניהסלובנית1x באנדTih deževen danיום שקט וגשום22917 פינלנדפיניתקטרי הלנהTule luoבוא אלי172018 בוסניה והרצגובינהבוסניתפזלהSva bol svijetaכל הכאב שבעולם162719 הממלכה המאוחדתאנגליתסוניהBetter the Devil You Knowעדיף השטן שאתה מכיר216420 הולנדהולנדיתרות ג'קוטVredeשלום69221 קרואטיהקרואטית ואנגליתפוטDon't ever cryלעולם אל תבכה153122 ספרדספרדיתאבה סנטמריהHombresגבר115823 קפריסיןיווניתזימבולאקיס וואן בקה Μη σταματάς (Mi stamatas)אל תפסיק191724 ישראלעבריתשרהל'ה שרון ולהקת שירושירושירו24425 נורווגיהנורווגיתסילייה ויגהAlle mine tankarכל המחשבות שלי5120

קדם אירוויזיון 1993

קדם אירוויזיון 1993 נערך ב-1 באפריל 1993 והונחה על ידי נתן דטנר. בתחרות זכו להקת שירו עם שרהל'ה שרון בתום מאבק מותח מול השיר "ריח וצבע" של דורון מזר. אמנים בולטים נוספים שהשתתפו בתחרות: צביקה פיק, אדם, שימי תבורי ודורית ראובני.

קישורים חיצוניים


 אירוויזיון 1993, באתר האירוויזיון הרשמי
 היסטוריית ההצבעות של אירוויזיון 1993

*
1993
1993
קטגוריה:1993 במוזיקה
קטגוריה:אירלנד: תרבות